C. Tybring-Gjedde

C. Tybring-Gjedde ASA var et norsk engrosfirma som ble grunnlagt i Oslo i 1918 og solgte papirvarer, kontorrekvisita, husholdningsartikler og annet.Oppslagsordet «C. Tybring-Gjedde» i Store norske leksikon (fri sitatlisens) 

Historikk
C. Tybring-Gjedde ASA ble grunnlagt av Carl Christopher Tybring-Gjedde (1897–1975).Om Carl Tybring-Gjedde i Næringslivets menn i Norden (utgitt 1950) side 1183 geni.com om Carl Tybring-Gjedde (1897–1975) Sønnen Willi Harald Tybring-Gjedde (1930-2022)Willi Harald Tybring-Gjedde – Jølstad begravelsesbyrå, forretningsmann, kunstsamler og far til Fremskrittsparti-politikeren Christian Tybring-Gjedde, overtok seinere som leder. Harald Tybring-Gjedde trakk seg tilbake i 1990.Omtale av Harald Tybring-Gjedde i Tett på 60 norske toppledere (utgitt 1997) side 199-201

C. Tybring-Gjedde hadde hovedkontor og -lager i Oslo, men ble etter hvert etablert flere steder i Norge. Firmaet ble også børsnotert. Bedriften drev en periode i tillegg trykkerivirksomhet. Idéen med kundekort, som i første rekke gjaldt bedrifter, men etter hvert også privatkunder, ble innført i 1969.Varehandel i vekst og omstilling : distribusjonsteknikk mot år 2005 (utgitt 1997) side 94 Deres «cash & carry»-prinsipp innebar at kundene plukket ut varene ved selvbetjening direkte hos grossisten og betalte kontant.OM «cash & carry» i http://urn.nb.no/URN:NBN:no-nb_digibok_2008080700104 side 30 Deres butikker hadde aldersgrense, hvor barn under en fastsatt alder ikke hadde lov å oppholde seg i butikklokalet. 

Selskapet etablerte seg i Danmark og Sverige på 1990-tallet. I 2001 ble det overtatt av stormarkedskjeden Binders. I 2005 ble C. Tybring-Gjedde slått sammen med det familieeide Rich. Andvord AS til Andvord Tybring-Gjedde (ATG),Dagens Næringsliv 16.06.2005: Tybring-Gjedde fusjonerer som i 2006 ble overtatt av den nederlandske kontorutstyrsleverandøren Buhrmann, som igjen ble overtatt av amerikanske Staples i 2008.

Referanser

Kategori:Selskaper etablert i 1918
Kategori:Tidligere norske selskaper
Kategori:1918 i Norge